Елин Пелин
Теменужка

chitanka.info

Ето, дъхна нова пролет

и стопли земята пак —

цъфна модра теменужка

във гористия гъстак.

С поклон лек я поздравиха

брези в младата гора,

птичка песен и попея,

Зайо пък и поигра.

Слънчо славен от небето

цял ден с радост я гали,

вечерта пък облак нежно

с тих дъждец я навали.

Теменужката честита

пръска сладък аромат,

на пролетта благодарна

за щедрата благодат.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.